วันอาทิตย์ที่ฝนตกพรำๆ ตอนบ่ายๆ + กับเป็นวันที่สามารถหลุดกินอะไรก็ได้ 1วัน หลังจากไดเอทกันมาเป็นเดือน

จะรออะไรหล่ะ!!!! ก็เลยหาร้านกาแฟน่านั่งในโคราช เพื่อที่จะจิบกาแฟและขนมหวานนน อิอิ???????? 
ไปเจอเข้ากับร้าน Fika ที่ดูจากในเฟสบุ๊ค เออ!! โอเคนะ ชอบสไตล์กาแฟของที่นี้ เลยชวนแฟนไปลองซะเลย

มาถึงก็สั่งกาแฟกันคนละแก้ว latte กับ espresso cascata 

ลาเต้ร้อน มาด้วยลายลาเต้อาท สวยๆ เนื้อนมเนียนนุ่มละเอียดเข้ากันดีกับกาแฟหอมๆ

ส่วน espresso cascate จะเป็นในส่วนของช็อตเอสเพรสโซ่ผสมกับไซรัปเลม่อน รสชาติหอมๆเข้มๆของกาแฟ+กับเลม่อน ทำให้รู้สึกสดชื่นดี (แต่ส่วนตัวว่าหวานไปหน่อย ไม่ค่อยได้กินหวาน แฮ่ะๆ)

ต่อมาจัดมาด้วยขนมหวานนน หูวววว!! ชั้นรอคอยมานานนนแสนนานแว้วววววววว ????????

สั่งไปเป็น วาฟเฟิลดาร์คช็อคโกแลต
วาฟเฟิลมาร้อนๆ นุ่มๆ หอม เข้ม เต็มรสช็อคโกแล็ตมว๊ากกกก โรยด้วยคิทแคท ราดด้วยซอสช็อคที่ไม่หวานมากนัก พิเศษอีกอย่าง คือไอติมที่นี่ ลูกเบ้อเริ่มเทิ้มเลย แถมเป็นโฮมเมดอีกต่างหาก อร่อยมากก

ยัง ยังไม่หมด ขอต่อด้วย คาราเมลโทสต่ออีก
โทสหอมๆ ราดมาด้วย ซอสคาราเมลฉ่ำๆ + ไอติมลูกใหญ่ มีคอนเฟลคโรยมาด้วย อร่อยฟิน สมกับที่เลือกมา cheat day ที่ร้านนี้ 

ในส่วนบรรยากาศ เป็นร้านบรรยากาศบ้านไม้เก่า บรรยากาศดี ร้านดูโล่ง สบายตา ไม่ดูเยอะ หรือว่า วุ่นวายเกินไป มีจักรยานด้วย มีพื้นที่โต๊ะด้านนอกไว้นั่งสูบบุหรี่ได้ เหมือนฟิวมานั่งเล่นบ้านเพื่อนเลย

มาคนเดียวนั่งทำงานก็สบายๆ หรือจะมาเป็นคู่ มากับเพื่อนฝูง ครอบครัว ก็โอเคนะ ราคาไม่แรง มีอาหารคาวด้วย แต่เราไม่ได้กิน เพราะตั้งใจมาหากาแฟกับของหวานอย่างเดียว ถ้าคอกาแฟน่าจะชอบที่นี้อยู่เหมือนกัน ????